CELEX: 62014CN0558
Language: fi
Date: 2014-12-05 00:00:00
Title: Asia C-558/14: Ennakkoratkaisupyyntö, jonka Tribunal Superior de Justicia de la Comunidad Autónoma del País Vasco (Espanja) on esittänyt 5.12.2014 – Mimoun Khachab v. Delegación de Gobierno en Álava

9.2.2015   
            
            
               FI
            
            
               Euroopan unionin virallinen lehti
            
            
               C 46/31
            
         Ennakkoratkaisupyyntö, jonka Tribunal Superior de Justicia de la Comunidad Autónoma del País Vasco (Espanja) on esittänyt 5.12.2014 – Mimoun Khachab v. Delegación de Gobierno en Álava
   (Asia C-558/14)
   (2015/C 046/36)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Superior de Justicia de la Comunidad Autónoma del País Vasco
   
      Pääasian asianosaiset
   
   
      Valittaja: Mimoun Khachab
   
      Vastapuoli: Delegación de Gobierno en Álava
   
      Ennakkoratkaisukysymys
   
   Onko oikeudesta perheenyhdistämiseen 22.9.2003 annetun neuvoston direktiivin 2003/86/EY (1) 7 artiklan 1 kohdan c alakohtaa tulkittava siten, että se on esteenä pääasiassa tarkastellun kaltaiselle kansalliselle säännöstölle, jonka mukaan perheenyhdistäminen voidaan evätä, koska perheenkokoajalta puuttuvat vakaat ja säännölliset tulot ja varat, jotka riittävät perheenkokoajan ja hänen perheenjäsentensä ylläpitoon, käyttäen perusteena kansallisten viranomaisten tekemää ennustetta taloudellisten varojen todennäköisestä pysyvyydestä hakemuksen jättämispäivää seuraavan vuoden aikana ja arviota näiden varojen kehityksestä kyseistä ajankohtaa edeltäneiden kuuden kuukauden aikana?
   
      (1)  EUVL L 251, s. 12.